[{"text_idx": "#000000", "text": "Rhywle i\u2019r gymuned a natur weithio law yn llaw.\nAdeiladu cartrefi gwell er cenedlaethau\u2019r dyfodol ac er ein byd.\nMae\u2019n llai o dy\u0302, mwy o gartref."}, {"text_idx": "#000001", "text": "ychwanegu cartrefi di-garbon at y gymuned"}, {"text_idx": "#000002", "text": "Sero Homes ydyn ni. Rydyn ni\u2019n adeiladu cartrefi gwirioneddol ddi-garbon i helpu i drechu argyfwng yr hinsawdd, ac rydym ni\u2019n gweithio i drawsnewid y tir prysg ar ben Waunsterw yn 35 o gartrefi cynaliadwy newydd i helpu i fodloni\u2019r galw yn eich ardal. Ein henw ni ar y datblygiad yw \u201cParc Hadau\u201d."}, {"text_idx": "#000003", "text": "Parc Hadau \u2013 y stori hyd yma\nYn Sero, rydyn ni o ddifrif am gyflenwi cartrefi gwell ac wedi ymrwymo i weithio gyda\u2019n cymdogion, fel yr arbenigwyr yn yr ardal a\u2019r gymuned leol, i\u2019n helpu i wneud hyn."}, {"text_idx": "#000004", "text": "Cynhaliom ni\u2019n harddangosfa gyhoeddus gyntaf ym mis Gorffennaf 2019 yngly\u0302n a\u0302\u2019n syniadau cychwynnol, ac wedyn ail ymgysylltiad a\u0302\u2019r cyhoedd yngly\u0302n a\u0302\u2019n dogfennau cynllunio drafft ym mis Hydref, gan gynnwys digwyddiad yn ysgol Gynradd Rhyd-y-fro. Mwynhaom ni\u2019r arbennig ein sesiwn ryngweithiol gyda\u2019r disgyblion Blwyddyn 6 gan rannu\u2019n syniadau am ddatblygu cartrefi di-garbon a dylunio cartrefi sy\u2019n addas i genedlaethau\u2019r dyfodol."}, {"text_idx": "#000005", "text": "At ei gilydd, braf oedd derbyn ymateb mor gadarnhaol i\u2019n cynigion, ac rydym ni wedi ceisio ysgwyddo syniadau oddi wrth y gymuned i wella\u2019n cynlluniau. Er enghraifft, rydym ni bellach wedi neilltuo lle i\u2019r gymuned dyfu bwyd ac wedi darparu dau gartref mwy o faint, 4 ystafell wely, sy\u2019n addas i deuluoedd mwy o faint."}, {"text_idx": "#000008", "text": "Yn ogystal, oherwydd natur arloesol Parc Hadau, ym mis Medi cawsom y newyddion ardderchog ein bod wedi llwyddo i sicrhau arian o dan gronfa Rhaglen Tai Arloesol Llywodraeth Cymru. Mae hyn yn helpu i gefnogi\u2019r costau uwch sy\u2019n gysylltiedig a\u0302\u2019r holl nodweddion di-garbon ac ecolegol rydym ni\u2019n eu cynnig."}, {"text_idx": "#000009", "text": "Trwy gydol mis Medi mae ein harbenigwyr ecoleg wedi ymweld a\u0302 Pharc Hadau bob dydd, gan symud tua 160 o ymlusgiaid allan o\u2019r ardal ddatblygu. Mae hyn wedi cynnwys nifer fawr o fadfallod cyffredin ac ychydig o nadredd defaid, yn ogystal a\u0302 nifer sylweddol o amffibiaid gan gynnwys llyffantod du, brogaod cyffredin a madfallod palmwyddog."}, {"text_idx": "#000010", "text": "Rydym ni\u2019n gwneud cynnydd da o ran paratoi\u2019r safle i ddechrau adeiladu\u2019r cartrefi newydd ym Mharc Hadau, ond o ganlyniad i\u2019r ymyrraeth barhaus mewn perthynas a\u0302 Covid, rydym ni erbyn hyn yn rhagweld y bydd y gwaith tir yn dechrau ychydig yn hwyrach nag a ragwelwyd, sef Gwanwyn 2021."}, {"text_idx": "#000011", "text": "Byddwn ni\u2019n cadw cyfnod y gwaith cychwynnol paratoi\u2019r tir yn fyr (tua phedwar i bum mis), drwy wneud y cyfan mewn un ymdrech er mwyn lleihau\u2019r anghyfleuster a\u2019r aflerwch i drigolion lleol. Bydd hyn yn sicrhau bod yr ardal yn o\u0302l i fod yn eithaf gla\u0302n cyn gynted a\u0302 phosibl. Bydd hyn yn galluogi\u2019r cyfnod tawelwch a llai lleidiog, sef codi\u2019r cartrefi newydd eu hun, i ddechrau yn yr Haf 2021."}, {"text_idx": "#000012", "text": "Gallwch chi ddarllen ein newyddlen Diweddariad i Gymdogion diweddaraf yma."}, {"text_idx": "#000013", "text": "Ar o\u0302l i\u2019r cynllun gael ei gwblhau, dylai fod digonedd o gyfle i fywyd gwyllt ffynnu ochr yn ochr a\u0302\u2019r cartrefi rydym wedi eu codi. Caiff ein holl gartrefi eu rheoli\u2019n broffesiynol gan Sero Homes i gynnig byw didrafferth gyda thenantiaethau hirdymor a rhenti mynegrifol i\u2019w cadw ar bris teg. Cysylltwch a\u0302 ni os oes diddordeb gennych chi mewn bod yn breswylydd ym Mharc Hadau."}, {"text_idx": "#000014", "text": "Cliciwch yma i weld y dogfennau ymgeisio allweddol"}, {"text_idx": "#000016", "text": "Prosiect gan Sero Homes yw Parc Hadau \u2013 rydyn ni\u2019n fusnes newydd a gafodd ei gychwyn yng Nghymru, a\u2019n nod yw meddwl o\u2019r newydd am sut mae codi tai drwy adeiladu cartrefi cynaliadwy, ansawdd da sy\u2019n gallu helpu\u2019r amgylchedd. Trwy ddylunio arloesol a chynllunio medrus, ein bwriad yw creu mannau eithriadol sy\u2019n addas at y dyfodol. Gallwch ddysgu mwy amdanon ni drwy fynd i: "}, {"text_idx": "#000017", "text": "Os oes gennych chi unrhyw gwestiynau am y prosiect neu am yr arddangosfa a\u2019r ymgynghoriad cyhoeddus, cysylltwch a\u0302 ni:"}]